Calognathus

Calognathus er en slekt av biller der de fleste av artene er knyttet til tørre miljøer.

Utseende 
Middelsstore, korte, brede og høyt hvelvede, matt brunlige skyggebiller. Hannen har forstørrede, sigdformede kjever (mandibler), hos hunne er disse korte og kraftige. Et uvanlig trekk (til skyggebiller å være) er at det i denne gruppen er stor forskjell i utseende mellom hunner og hanner (kjønnsdimorfisme). Hodet, pronotum og dekkvinger har sidekantene dekket av gulbrune skjell.

Levevis 
Disse billene har et svært tykt og nokså vanntett hudpanser, og er derfor godt skikket til å overleve under svært tørre vilkår - de fleste lever i ørkener og halvørkener.

Utbredelse 
Slekten er utbredt i det sørlige Afrika (Namibia, Sør-Afrika).

Systematisk inndeling  

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien heteromerer, Tenebrionoidea Latreille, 1802
 Familien skyggebiller, Tenebrionidae Latreille, 1802
 Underfamilien Pimeliinae 
 Stammen Cryptochilini Solier, 1841
 Slekten Calognathus Guérin-Méneville, 1836 - én art
 Calognathus chevrolati Guérin-Méneville, 1836

Referanser

Eksterne lenker 
 

Skyggebiller
Biller formelt beskrevet i 1836
Dyr formelt beskrevet av Félix Édouard Guérin-Méneville
Namibias insekter